Goude dispac’h Rusia e 1917 e oa Nestor Machno an hini en doa kemeret penn al labourerien douar e su Ukraina. Graet eo bet Machnovchtchina (treuzlizherennet ivez  Makhnovshchina) eus an emsav-mañ. Machno hag ar Machnovchtchina a stourmas a-enep d’ar re wenn, d’ar re ruz hag ivez a-enep d’an armeoù aloubiñ a vro Alamagn hag Aostria. Ar Machnovchtchina a stourmas e penn kentañ skoaz ouzh skoaz gant an Arme ruz (daoust da zisfi bras an anarkourien) evit trec’hiñ ar re wenn, met buan a-walc’h, e 1919, e savas Trotski a-enep dan emsav machnovour.